Martin Solveig

Martin Picandet (geriau žinomas kaip Martin Solveig, g. 1976 m. rugsėjo 22 d., Paryžiuje, Prancūzijoje) – prancūzų didžėjus ir įrašų prodiuseris. Taip pat jis veda radijo laidą „C’est La Vie“ FG DJ radijo stotyje. M. Solveig turi savo įrašų studiją „Mixture Stereophonic“. 2011 m. žurnalo „DJ Magazine“ geriausių DJ sąraše M. Solveig buvo 29 vietoje. Jis yra atlikęs bendrus projektus su Dragonette, Kele of Bloc Party ir Madonna.

Būdamas vaikas M. Solveig dainavo chore ir buvo sopranas. Sulaukęs 18 metų pradėjo DJ karjerą ir iki šiol užsiima šia veikla.

2015 m. vasario 23 d. M. Solveig išleido singlą „Intoxicated“. Daina pasiekė 15 vietą Prancūzijos top ir 5 – JK top sąraše. Tai buvo pirmas kartas, kai M. Solveig daina patenka į aukščiausią JK top 10 sąrašą. Tų pačių metų liepos 6 d. atlikėjas išleido naują singlą „+1“, kuriame pagrindines partijas atlieka britų vokalistė Sam White. Prancūzijoje ši daina pakilo iki 31 vietos top sąraše.MARTIN SOLVEIG FEAT. SAM WHITE – +1 (CHANSON)

 Diskografija 
M. Solveig yra išleidęs 5 studijinius albumus.

 Sur la terre (2002)
 Suite (2003)
 Hedonist (2005)
 C’est la Vie (2008)
 Smash (2011)
 The Night Out (2012)
 Back To Life (2023)

 Nuorodos 
 Oficiali atlikėjo svetainė

 Šaltiniai 

Kategorija:Elektroninės muzikos atlikėjai
Kategorija:Prancūzijos muzikai